
П Р О Г Р А М А
Н А  М Е Р К И Т Е  З А  З А К Р И Л А  Н А  Д Е Ц А
С  И З Я В Е Н И  Д А Р Б И
П Р Е З   2 0 2 3 Г О Д И Н А
НА ОБЩИНА ЯКОРУДА
Настоящата програма е разработена на основание чл. 12, ал. 2 от Наредбата за условията и реда за осъществяване на закрила на деца с изявени дарби /НУРОЗДИД/, приета с ПМС № 298 от 17.12.2003 г. / обн. ДВ, бр. 111 от 22.12.2003 г., посл. изм. ДВ. бр.30 от 31.03.2020 г. / и в съответствие с чл. 5 а, т. 1, 2 и 3 от Закона за закрила на детето.

 I. ЗАКРИЛА НА ДЕЦА С ИЗЯВЕНИ ДАРБИ
Закрила на деца с изявени дарби  по смисъла на Наредбата за условията и реда за осъществяване на закрила на деца с изявени дарби, / НУРОЗДИД / е система от мерки за насърчаване на творческите заложби и потребности на децата, която им осигурява финансово  подпомагане и възможности за изява. Право на закрила има всяко дете с изявени дарби в областта на науката, изкуството или спорта.
           Средствата за стимулиране на деца с изявени дарби, които се отпускат на ученици от VIII – XII клас, класирани до навършване на 18 – годишна възраст на национален или международен конкурс, олимпиада или състезание, включени в програмата по чл.11 на НУРОЗДИД, се осигуряват от държавния бюджет.
           Мерките за закрила на деца с изявени дарби, приети с Общинската програма, извън мерките по чл.11 ал.1 от НУРОЗДИД се финансират от  общинския бюджет.

II. МЕХАНИЗЪМ ЗА ПРЕДОСТАВЯНЕ НА ЗАКРИЛА НА ДЕЦА С ИЗЯВЕНИ ДАРБИ
1. За ученици от общински училища на територията на община Якоруда, искане за закрила на деца с изявени дарби се подава до кмета на Община Якоруда.
Закрила се предоставя по искане на:

- детето;
- родител или законен представител на детето.
2.   За ученици от държавни и частни училища на територията на община Якоруда, искане за закрила на деца с изявени дарби се подава до министъра на културата, министъра на образованието и науката, министъра на младежта и спорта.
3.  За мерките от Раздел I и  Раздел II от Общинската програма се представят документи и се спазват условията и реда, съгласно изискванията на НУРОЗДИД  /от чл.13 до чл.16а вкл. /.  
4. Документите по т. 1 и т. 3 се подават в деловодството на Община Якоруда в едномесечен срок от възникване на основанието за предоставяне на закрила. При пропускане на този срок по обективни причини, ученикът не губи правото си на стипендия или еднократно финансово подпомагане, в случай че заяви искането си в рамките на календарната година.
5. Исканията за предоставяне на закрила на деца с изявени дарби и приложените документи се разглеждат в срок  до  10 дни след края на всяко тримесечие. 
6.  При вземане на решение за предоставяне на закрила на деца с изявени дарби кметът на общината се подпомага от Експертно - консултативна комисия, назначена с негова заповед. След обсъждането на документите, комисията в тридневен срок представя протокола от работата си на кмета на общината, заедно с мотивирано предложение за всяко едно от постъпилите искания.
7. Всеки ученик има право да получава само една стипендия по реда на НУРОЗДИД  или на основание закон или акт на Министерския съвет.
8. Освен по т. 7 от настоящата Програма, всеки ученик има право и на еднократно финансово подпомагане от мерките от Раздел II на Общинската програма, което да е в различна област от получената стипендия – наука, изкуство, спорт, или от различни състезания.
Раздел I
ЗАКРИЛА НА ДЕЦА С ИЗЯВЕНИ ДАРБИ, ПРЕДОСТАВЕНА ОТ КМЕТА НА ОБЩИНА ЯКОРУДА НА ОСНОВАНИЕ ЧЛ.  5 Т.2  ОТ НАРЕДБАТА ЗА УСЛОВИЯТА И РЕДА  ЗА ОСЪЩЕСТВЯВАНЕ НА ЗАКРИЛА НА ДЕЦА С ИЗЯВЕНИ ДАРБИ
	МЕРКИ ПО НАРЕДБАТА
	ОБХВАТ НА МЕРКИТЕ

	1. Насърчаване на творческите заложби и потребности на деца с изявени дарби по чл. 8 чрез еднократно  финансово подпомагане.
	Ученик от общинско училище, класиран индивидуално до навършване на 18 години през 2023 г.  на първо, второ или трето място на национален или международен конкурс, олимпиада или състезание в областта на науката, изкуството и спорта, включени в  Националната програма за 2023 г. по чл.11, ал.1.  от НУРОЗДИД.

	1.1. Подпомагане за обучение в курсове по изкуства, наука или спорт.
	Ученик от общинско училище, представил служебна бележка от организатора за включване в курс за обучение и документ за  класиране на първо, второ или трето място на национален или международен конкурс, олимпиада или състезание, в областта на изкуството, науката или спорта, включени в Националната програма  за 2023 г.

	1.2. Подпомагане за участие в пленери, обучителни и тренировъчни лагери.
	Ученик от общинско училище, представил служебна бележка от организатора за участие в пленер, обучителен или тренировъчен лагер, класиран на първо, второ или трето място на конкурс, олимпиада или състезание, в областта на изкуството, науката или спорта, включени в Националната програма за 2023 г.

	1.3.Подпомагане за участие в национални и международни конкурси, олимпиади и състезания.
	 Ученик от общинско училище, класиран на първо, второ или трето място на конкурс, олимпиада или състезание в областта на изкуството, науката и спорта, включени в Националната програма за 2023 г., представил документи за класиране.

	2. Подпомагане за участие в подготвителни курсове и/или индивидуална подготовка за постъпване в спортни училища или в училища по изкуствата по чл. 9, т. 2 от НУРОЗДИД.
	 Ученик от общинско училище, класиран на първо, второ или трето място на конкурс, олимпиада или състезание в областта на изкуството или спорта на общинско,  регионално,  национално или международно равнище за 2023 г., предоставил документи по чл. 15, ал. 4 и ал. 5 от НУРОЗДИД.

	3. Стимулиране на деца с изявени дарби по чл. 10, чрез предоставяне на стипендия.
	Ученик  от VIII до XII клас от общинско училище, който до навършване на 18 години е класиран  индивидуално през 2023 г. на първо, второ или трето място на национален или международен конкурс, олимпиада или  състезание, включени в Националната програма за  2023 г. съгласно чл.11, ал.1 от НУРОЗДИД.



Раздел II
ДРУГИ МЕРКИ ЗА СТИМУЛИРАНЕ НА ДЕЦА С ИЗЯВЕНИ ДАРБИ ОТ КМЕТА НА ОБЩИНА ЯКОРУДА
	МЕРКИ
	ОБХВАТ НА МЕРКИТЕ
	ФИНАНСИРАНЕ

	Предоставяне на специална закрила на деца с изявени дарби чрез еднократно финансово подпомагане .
	1.Ученик до 18 – годишна възраст от общинско училище, класиран индивидуално на първо, второ или трето място на национален или международен конкурс, олимпиада или състезание, включени в Националната програма за 2023 г., когато възрастовата група не се подпомага със стипендия, съгласно разпоредбите на НУРОЗДИД.
 
2.Ученик до 18 – годишна възраст от общинско училище, класиран на първо, второ или трето място на конкурс, олимпиада или състезание в областта на изкуството, науката или спорта на общинско, областно, регионално, национално или международно равнище  през 2023 г.
 
	 
 
 
I  място – до 150 лв.
 
II място – до 120 лв.
 
III място – до 100 лв.
 


Забележка:
Финансирането на Програмата на мерките за закрила на деца с изявени дарби през 2023 година  на Община Якоруда се осъществява от:
- Раздел I т.1 и т.2 и  Раздел II -  средства от общинския бюджет;
 Раздел I т. 3  -  средства от държавния бюджет.

